Lentský okres

Lentský okres je okres v župe Zala v juhozápadnom Maďarsku. Okresným mestom je od roku 2013 mesto Lenti.

Poloha 
Okres leží v oblasti Zadunajsko (maď. Dunántúl). Jeho nadmorská výška je zhruba v rozmedzí od 150 m na juhu až do 300 m. Okresom preteká od severozápadu smerom na juhovýchod riečka Kerka, ktorá sa na juhu vlieva do Benice a následne do rieky Mura. Na západe hraničí okres sa Slovinskom. Rozloha okresu je 624,12 km².

Doprava 
Okres prechádza z východu od Balatonu hlavná cesta č. 75 a od severu cesta č. 86 zo Szombathely. Obe smerujú k hraničnému prechodu do Slovinska. Železničná trať vedie z dediny Rédics cez okresné mesto Lenti do župného mesta Zalaegerszegu.

Sídla a ľudia 
Okres je tvorený jedným mestom a 47 dedinami.

V januári 2013 v tomto okrese žilo 19 783 ľudí. Obyvatelia pracujú predovšetkým v poľnohospodárstve a v živočíšnej výrobe.

Referencie 

Okresy v Maďarsku